IT-TRIBUNAL GĦAL TALBIET ŻGĦAR Ġudikatur AVV. Seduta tat-Tnejn, 26 ta' Ottubru 2020 Ipoint International Limited (C50424) vs. Stephen Sajeba eżerċenti l-kummerċ taħt l-isem Fire & Security Engineering Ra l-Avviż tat-Talba ippreżentat fit-23 ta' Lulju 2019 li permezz tiegħu s-soċjetà attriċi esponiet u talbet: "Il-konvenut għandu jiġi kkundannat iħallas lis-soċjetà attriċi s-somma ta' elf u tmien mija u tnejn u ħamsin Ewro u sittin ċenteżmu (€1,852.60) rappreżentanti drittijiet għal servizzi reżi lilu mis-soċjetà attriċi. Bl-ispejjeż u bl-interessi mid-data tal-fattura relattiva kontra s-soċjetà konvenuta li minn issa hija nġunta għas-subizzjoni." Ra l-invoice annessa mal-Avviż tat-Talba (fol. Ra r-Risposta tal-konvenut ippreżentata fl-20 ta' Awwissu 2019 li fiha tressqu s-segwenti eċċezzjonijiet: Illi l-ammont mitlub huwa esaġerat u eċċessiv u mhux dovut fl-intier tiegħu skont kif ser jiġi ppruvat waqt it-trattazzjoni tal-kawża; Salv risposti oħra ulterjuri fil-fatt u fid-dritt skont il-liġi. Bl-ispejjeż." Sema' x-xhieda kollha, qara d-dokumentazzjoni kollha ippreżentata, sema' t-trattazzjoni li saret tul is-seduta tal-25 ta' Settembru 2020 u ra li l-kawża tħalliet għas-sentenza għas-26 ta' Ottubru 2020. Provi ippreżentati Antoine Farrugia Lauri ippreżenta affidavit (fol. 12 et seq.) li fih xehed li kien direttur tas-soċjetà attriċi, liema soċjetà, fost affarijiet oħra, kienet tipprovdi servizzi ta' disinn ta' large format banners kif ukoll xogħol fuq websites. Vella xehed li fl-2018, Stephen Sajeba kien talbu jiddisinja, jipproduċi u jinstalla ħames banners kbar ħafna li kellu bżonn sabiex jitwaħħlu f'xi binja. Vella kompla jispjega li bejnu u bejn Sajeba kien hemm relazzjoni ta' xogħol tajba ħafna billi fuq medda ta' diversi snin, Sajeba kien inkariga lil Farrugia Lauri sabiex jaħdimlu. Vella kompla jixhed li Sajeba kien staqsa x'kien ser ikun il-prezz tal-printing u Vella tah kwotazzjoni mingħand supplier li kien juża. Sajeba deherlu li l-prezz kien għoli wisq u ddeċieda li jfittex printer hu. Għalhekk, Farrugia Lauri kellu jieħu ħsieb biss id-disinn tal-banners. Vella beda jibgħat viżwali, concepts u mock-ups tal-banners u jbiddel fihom skont il-feedback li kien jagħtih il-konvenut. Meta tlesta x-xogħol, Vella bagħat downloadable link lil Sajeba permezz ta' e-mail li kien fih l-artwork lest biex ikun ipprintjat. Vella qal lil Sajeba sabiex jarahom u japprovahom qabel jibgħathom għall-ipprintjar. Fl-istess e-mail, Vella qal li kien informa lil Sajeba li l-prezz kien ser ikun ta' mitejn u ħamsin Ewro (€250.00) kull banner, jiġifieri total ta' elf u mitejn u ħamsin Ewro (€1,250.00). Micallef irrisponda għall-e-mail u qal li kollox kien jidher tajjeb u qatt ma qal jew ikkummenta li l-prezz kien eċċessiv. Micallef ħa x-xogħol iżda qatt ma ħallas. Vella kompla jixhed li bejn wieħed u ieħor fl-istess żmien, kien qiegħed jikkuntattjah ċertu Victor Mc Cormick, li kien impjegat tal-konvenut. Chircop qal li l-konvenut kellu problema fil- website billi din kienet ġiet hacked u talbu jsolvi l-problema. Is-soċjetà attriċi rnexxielha ssolvi l- problema wara seba' sigħat xogħol u talbet tlett mija u għoxrin Ewro (€320.00) għal din il-biċċa xogħol. Vella spjega li l-ammont mitlub permezz ta' din il-kawża kien dak ta' elf u mitejn u ħamsin Ewro (€1,250.00) u tlett mija u għoxrin Ewro (€320.00) li meta wieħed iżid magħhom it- taxxa fuq il-valur miżjud (VAT), wieħed jasal għal elf u tmien mija u tnejn u ħamsin Ewro u sittin ċenteżmu (€1,852.60). Vella kompla jgħid li hu fakkar lil Micallef diversi drabi dwar il- ħlas iżda l-ħlas ma wasal qatt. Wara diversi xhur, Micallef informa lis-soċjetà attriċi li ma riedx iħallas billi l-prezz tal-banners kien eċċessiv. Vella ssuġġerixxa li ssir laqgħa iżda ma saret ebda laqgħa. Kien bagħat diversi e-mails li bihom spjega lil Sajeba kemm damu jaħdmu fuqhom, iżda xorta ma sar ebda ħlas. Skont Farrugia Lauri, il-konvenut kien kellem lil Cheryl Farrugia Lauri, impjegata fi ħdan is-soċjetà attriċi, u qalilha li ma kellu ebda problema bil-prezz rigward il-problema tal- hacking (€320.00) iżda laqnas dak l-ammont ma tħallas. Vella għalaq l-affidavit tiegħu billi kkonferma li l-ammont sħih mitlub permezz tal-kawża kien għadu dovut. Fl-udjenza tat-18 ta' Novembru 2019, Antoine Farrugia Lauri xehed in kontro-eżami. Huwa xehed li l- konvenut kien għaddielu xi ritratti li juru klieb u qtates biex dawn ikunu maħdumin (edited) għal large format. Ix-xogħol sar minn impjegati tas-soċjetà attriċi. Mistoqsi kif ikkonkluda li l- konvenut kien qiegħed jinkariga lis-soċjetà attriċi u mhux lil xi individwu waħdu, ix-xhud wieġeb li hu kien ilu jaf lill-konvenut u dan kien kemm-il darba qabbad lis-soċjetà attriċi biex taħdimlu u mbagħad, l-istess soċjetà attriċi kemm-il darba kienet tibgħat invoice f'isimha stess lill-konvenut. Mistoqsi jekk ix-xogħol kienx jinvolvi setting u preparamenti sabiex il-banner ikun jista' jiġi pprintjat, ix-xhud wieġeb fl-affermattiv u qal li x-xogħol ikun għadda back-and- forth bejn il-partijiet sakemm ikun approvat mill-klijent (il-konvenut). Vella qal li l-aħħar parti tax-xogħol tkun li jippreparaw għall-ipprintjar. Vella kompla jgħid li l-prezz normali huwa ta' tlett mija u ħamsin Ewro (€350.00) għal kull banner kbir iżda peress li hu kien iqis lill-konvenut ħabib f'dak iż-żmien, raħħas il-prezz, anki għax il-konvenut kien ordna ħames banners. Vella qal li kien bagħat il-files lill-konvenut għad- downloading u mbagħad ikun jista jipprintja, bix-xogħol lest u approvat. Qal li fl-e-mail relattiva, huwa staqsa lill-klijent jekk kienx tajjeb li jitolbu mitejn u ħamsin Ewro (€250.00) kull banner. Vella qal li Micallef irrisponda fl-affermattiv u saħansitra beda jiċċajta dwarha. Vella qal li huwa staqsa lil Micallef u mhux ikkmandah iħallsu għax kienu ħbieb. Vella qal li ma setax jgħid kemm ix-xogħol ħadilhom sigħat billi huwa talab prezz standard għall-banners. Is-soċjetà attriċi ma kinitx iżżomm nota kemm damet taħdem fuq biċċa xogħol meta jkun xogħol standard bħall-inkarigu mertu ta' din il-kawża. Ix-xhud spjega li billi l- konvenut kien ħabib tiegħu u klijent regolari, huwa ma bagħatx wisq e-mails biex ifakkru jħallas. Billi kienu jafu lill-konvenut, anki wara li għaddiet sena, għalkemm kienu bagħtu xi reminders, ma qagħdux jagħmlu wisq enfasi. Wara xi sena, il-konvenut kien iddeċieda li ma riedx iħallas. Minħabba dan kollu u t-trapass taż-żmien, ix-xhud ma setax jikkwantifika s-sigħat. Madankollu, ix-xhud żied jgħid li banner seta' jieħu għaxar sigħat jew seta' jieħu ħmistax-il siegħa. Kollox kien jiddependi mill-updates. Ix-xhud fisser li żieda fl-ammont ta' sigħat ma kinitx neċessarjament tfisser żieda fil-prezz. Dwar jekk ingħatatx stima, ix-xhud spjega li ma ngħatat ebda stima. Ix-xhud iżda spjega li meta huwa staqsa lill-konvenut jekk mitejn u ħamsin Ewro (€250.00) kull banner kienx aċċettabbli, hu kien lest jiddiskuti prezz, pero d-diskussjoni kellha ssir dak iż-żmien, u mhux sena wara, meta l- konvenut iddeċieda li ma riedx iħallas. Madankollu x-xhud ikkonferma li meta ntbagħtet l-e-mail tat-23 ta' Marzu 2018, ix-xogħol kien lest. Mistoqsi kif seta' jinterpreta parti mill-e-mail relattiva bħala ċajta u parti oħra bis-serjetà, ix- xhud qal li billi l-konvenut kien ħabib, f'kull e-mail bejniethom kien hemm xi ċajta. Iżda min- naħa l-oħra, meta wieħed jitkellem dwar prezzijiet u ħlasijiet, billi kien hemm ċajta f'parti oħra tal-e-mail ma kienx ifisser li l-konvenut ma kienx ikkommetta ruħu. In ri-eżami, ix-xhud qal li kien wara li għaddiet sena li s-soċjetà attriċi bdiet tinsisti li titħallas. Huwa qal li l-invoice ntbagħtet lill-konvenut fis-27 ta' Marzu 2018. F'dik is-sena fejn il- konvenut kien għadu ma ħallasx, l-istess konvenut qatt ma qal xejn lix-xhud. Il-konvenut Stephen Sajeba xehed permezz tal-affidavit tiegħu ppreżentat fit-18 ta' Novembru 2019. Dan xehed li kien ilu jaf lil Antoine Farrugia Lauri madwar disa' snin, li kienu jiltaqgħu kull ġimgħa u li kellhom relazzjoni eċċellenti. Micallef qal li billi fil-passat hu kien graphic designer u ħuh kien jagħmel xogħol ta' printing, ma tantx kien jgħaddi xogħol lil Vella billi x-xogħol li kien jagħmel Farrugia Lauri kien effettivament jagħmlu hu stess. Madankollu, ġieli ġara li Micallef għadda xi xogħol lil Farrugia Lauri. Dejjem kien irnexxielhom jiftehmu dwar prezz u Vella kien dejjem jagħtih il-prezz wara li x-xogħol ikun lest. Micallef qal li l-fattura in kwistjoni kienet tikkonsisti f'żewġ biċċiet xogħol, jiġifieri fil-problema tal-hacking, li ma kellu ebda problema jħallasha, u fil-prezz mitlub għall-banners li f'għajnejn ix-xhud kien prezz eċċessiv. Micallef kompla jgħid li kellu bżonn jagħmel ħames banners kbar għad-diviżjoni tal-klieb tan- negozju tiegħu. Hu kompla jikkonferma li ried biss ħames soft copy files bl-artwork tal-banners bil-qisien preċiżi skont kif kellhom jiġu pprintjati. Billi l-partijiet qatt ma kellhom diżgwid dwar prezzijiet, kien hemm ħbiberija u ma kinitx xi biċċa xogħol kbira, Micallef qal li kien għadda r- ritratti kollha u l-materjal kollu lil Vella mingħajr ma staqsa l-prezz a priori. Skont Micallef, is-swatar, birkirkara kellha biss tissettja r-ritratti u l-materjal kollu u tirranġah sabiex ikun disinn li jixraq fuq banner u mbagħad jgħaddi kollox lilu ġo soft copy file għall-ipprintjar. Skont Micallef, dan ix-xogħol ma kellux jieħu aktar minn ħames sigħat. Ix-xhud kompla jispjega li hu għadda x- xogħol lis-soċjetà attriċi għax dak iż-żmien kien imħabbat ħafna u ma setax jagħmel ix-xogħol hu. Inoltre, kien jieħu gost jgħaddi x-xogħol lis-soċjetà attriċi speċjalment meta din ma kinitx ser tkun biċċa xogħol kbira u meta kien jaf li Vella ma kienx ser iżommlu wisq. Micallef irrefera għall-e-mail mibgħuta lilu minn Vella bil-link fejn seta' jara l-artwork. Meta x- xhud ra l-prezz ta' mitejn u ħamsin Ewro (€250.00) kull banner, ħadha b'ċajta billi kien prezz immensament esaġerat. Hu spjega li kien normali għalihom li jiċċajtaw hekk u qal, ad exemplum, li jekk hu kien ser jixtri oġġett li jiswa għaxar Ewro (€10.00) mingħand Vella, kien jistaqsih jekk kienx biżżejjed li jħallsu elf Ewro (€1,000.00). Skont Micallef, kien ikun ovvju li kienet tkun ċajta. Ix-xhud spjega li t-tweġiba tiegħu lil Vella fl-e-mail tat-23 ta' Marzu 2018 kienet biss ċajta. Meta eventwalment Vella bagħat il-fattura u Micallef raha bl-istess ammont fuqha, lanqas biss għaddiha lit-taqsima tal-accounts għax f'għajnejh, ma kinitx tagħmel sens. Meta mbaghad Vella avviċinah għall-ħlas u kkonferma li dak kien il-prezz, Sajeba qal li lanqas biss ried jemmen u li anki mitejn u ħamsin Ewro (€250.00) kien prezz eċċessiv, aħseb u ara mitejn u ħamsin Ewro kull banner! Ix-xhud qal li għad li talab lil Vella jirranġa l-fattura u jitlob prezz raġjonevoli, dan baqa' jinsisti li dak kien il-market value tax-xogħol li sar. Sajeba qal li kien staqsa persuni oħrajn fis-settur u dawn kollha ħarġu bi prezzijiet ta' bejn ħamsin Ewro u mitt Ewro (mingħajr VAT) biex jagħmlu l-istess xogħol li għamel Farrugia Lauri. Fl-udjenza tal-25 ta' Settembru 2020 sar il-kontro-eżami ta' Stephen Sajeba. Huwa beda biex ikkonferma li ma kellu ebda problema bil-parti tal-invoice fejn intalab l-ammont ta' tlett mija u għoxrin Ewro (€320.00) dwar il-problema tal-hacking u kien qiegħed jikkontesta biss l-ammont ta' elf u mitejn u ħamsin Ewro (€1,250.00) flimkien mal-applikabbli taxxa fuq il-valur miżjud rigward il-banners. Micallef ikkonferma li ma ntalbet ebda stima u kkonferma li wara l- konklużjoni tax-xogħol, meta Vella bagħat e-mail lil Micallef bil-prezz, dan ma semmiex li ma kienx qiegħed jaqbel mal-prezz mitlub. Huwa rraġuna li kien ovvju li kienet ċajta għax kien prezz evidentement esaġerat. Micallef kompla jikkonferma li lanqas biss staqsa lil Vella għal prezz alternattiv u ppretenda li kien ser jibgħatlu kont bil-prezz veru. Huwa qal ukoll li meta eventwalment irċieva l-invoice, iddispona minnha għax ħaseb li kienet tkomplija taċ-ċajta. Fil- fatt, lanqas biex kienet ingħatat lit-taqsima tal-accounts. Iddaħħlet biss xi xhur wara, meta l- invoice ġiet ikkonfermata tramite t-taqsima tal-accounts tas-soċjetà attriċi. Micallef kompla jikkonferma li meta rċieva l-invoice, huwa lanqas biss avviċina lil Farrugia Lauri sabiex jitkellem dwarha u anzi qabad u ddispona minnha. Micallef ċaħad li rċieva xi reminders dwar l- invoice u qal li hu ma kienx ikun involut fit-taqsima tal-accounts tan-negozju tiegħu stess. Fil- fatt, statements u invoices kienu solitament imorru direttament għand it-taqsima tal-accounts tal- konvenut billi l-konvenut stess lanqas biss kien jiftaħ l-ittra. Finalment, ix-xhud ikkonferma li l- ammont mertu ta' din il-kawża kien għadu ma tħallasx. Fl-istess udjenza, jiġifieri tal-25 ta' Settembru 2020, xehed Antoine ‘Tabone Pumpach, prodott mill- konvenut. Huwa qal li kellu negozju bl-isem "ABC Print" u li hu kien ipprovda stima lill- konvenut (datata 11 ta' Diċembru 2018). Ix-xhud kien intalab stima tad-disinn u pprintjar ta' xi erba' banners. Id-disinn ta' kull banner kien ikkwotat bħala tnejn u għoxrin Ewro (€22.00) li magħhom jiżdied il-VAT u mbagħad, banner tal-qies ta' 230 ċentimetru bi 300 ċentimetru kien jiswa mitejn u disgħa u erbgħin Ewro (€249.00) li magħhom jiżdied il-VAT. Il-kwotazzjoni baqgħet qatt ma ġiet esegwita. L-artwork kien jinvolvi l-produzzjoni tal-istampa li kellha tkun ippreparata fuq il-kompjuter. Il-prezz tad-disinn kien baxx billi n-negozju ġestit minn ‘Tabone Pumpach kien joffri anki l-ipprintjar. Fil-kontro-eżami, ‘Tabone Pumpach qal li x-xogħol tad-disinn (ix-xogħol ta' €22.00) kien jinvolvi li l-klijent jibgħat l-elementi tad-disinn, jiġifieri dawk l-affarijiet li ried li jidhru fl-istampa, u l-kumpannija kienet toħloq disinn li jinkorpora l-elementi kollha u jibgħat proof, ossia idea tar-riżultat finali, lill-klijent. Biċċa xogħol bħal dik kienet tieħu madwar nofs siegħa iżda setgħet tieħu ħafna aktar ħin billi kien possibbli li l-klijent ma jkunx kuntent u jkun hemm bżonn ċerti bidliet fid-disinn. Cassar kompla jgħid li l-prezz ikkwotat kien flat price u li l- prezz tad-disinn kien jinżamm baxx sabiex il-klijent ikun inċentivat juża s-servizzi tagħhom għall-ipprintjar. Fil-fatt, hu spjega li kemm-il darba klijent kien imur għandhom b'disinn lest li huma kellhom biss jipprintjawh. F'dan il-każ partikolari, għall-kwotazzjoni, ma tantx investew enerġija billi kienet talba waħda għal kwotazzjoni li ma ġietx segwita. Fir-ri-eżami, ix-xhud, meta ġie mistoqsi kif kienet tinbidel il-kwotazzjoni kieku l-ipprintjar ma kienx isir għandhom, spjega li billi l-iskop tan-negozju tiegħu kien l-ipprintjar, aktarx li ma kinux jaċċettaw li jagħmlu disinn biss li mbagħad jingħata lil ħaddieħor għall-ipprintjar. Konsiderazzjonijiet It-Tribunal jinnota qabel xejn il-kontradittorjetà fl-ewwel eċċezzjoni fejn filwaqt li ġie eċċepit li l-ammont reklamat huwa esaġerat u eċċessiv, ingħad fl-istess sentenza li ebda parti mill-ammont relattiv ma kien dovut. Dan ma jagħmel ebda sens loġiku. Jekk ammont huwa eċċessiv, isegwi loġikament li mqar parti żgħira minnu hija dovuta lis-soċjetà attriċi. Min-naħa l-oħra, jekk qiegħed jiġi eċċepit li l-ammont mhux dovut, ma jistax imbagħad jingħad li parti mill-ammont hija dovuta. Irid ikun hemm koerenza loġika kemm fit-talbiet kif ukoll fl-eċċezzjonijiet. Fi kwalunkwe każ, it-Tribunal jinnota li l-konvenut ikkonferma taħt ġurament li huwa kien jaqbel perfettament mal-parti tal-invoice ikkontestata li kienet tittratta l-problema tal-hacking. Dan ifisser għalhekk li l-konvenut aċċetta li kellu jħallas lis-soċjetà attriċi s-somma ta' tlett mija u għoxrin Ewro (€320.00) u l-VAT fuq dak l-ammont. It-Tribunal osserva li għalkemm il-konvenut ammetta dan, huwa qatt ma spjega għaliex ma kienx ħallas dik il-parti tal-invoice. Fir-rigward tal-konvenut, it-Tribunal osserva li kemm meta dan xehed in eżami kif ukoll meta xehed in kontro-eżami, ħareġ li meta rċieva l-invoice relattiva, huwa qatt ma kellem lis-soċjetà attriċi sabiex jitlob spjegazzjoni jew sabiex jikkontestaha. Huwa kellu kull opportunità jagħmel dan, għax jekk wieħed jaqra sewwa l-e-mail tat-23 ta' Marzu 2018 (fol. 14 u 15), jirriżulta li Antoine Farrugia Lauri (f'isem is-soċjetà attriċi) ma kitibx b'mod li kien jimponi prezz. Vella ma qalx li l- prezz kien tant u li dan kellu jitħallas. Anzi, Farrugia Lauri kważi donnu ried jieħu permess mingħand il- konvenut. Fil-fatt, il-parti prinċipali tal-e-mail taqra hekk: Micallef irrisponda billi qal li kollox kien jidher tajjeb u żied jgħid li ma kien hemm ebda problema dwar il-ħlas....anzi irrefera ghal gbir tac-cekk, li ghalkemm indikaha b'cajta, l-istess risposta ma tindika l'ebda opposizzjoni ghal prezz mitlub.Matul it-trattazzjoni tal-kawża, irriżulta li l-partijiet kienu sikwit jiċċajtaw bejniethom billi kienu ħbieb. Iżda fil-fehma tat- Tribunal, m'hemm xejn fir-risposta pprovduta minn Stephen Sajeba (fol. 14) li tista' raġjonevolment tkun mifhuma bħala indikazzjoni li Micallef kien jemmen li l-prezz mitlub kien eċċessiv. Jekk huwa veru li Micallef ħass li l-prezz kien eċċessiv, seta' faċilment irrisponda għall-e-mail b'mod li jikkomunika dan il-ħsieb. Micallef seta' b'xi mod ikkuntattja lil Antoine Farrugia Lauri biex jgħidlu dan. Meta Farrugia Lauri staqsa jekk kienx sewwa li jżommlu €250.00 kull banner, Sajeba seta' talab roħs fil-prezz jew seta' b'xi mod ikkomunika li ma qabilx mal-prezz. It-Tribunal jirreferi għax-xhieda tal-konvenut stess meta dan, anki meta kien irċieva l-invoice li kienet tgħid dak li kien intqal fl-e-mail, ma ħax azzjoni serja. Anzi, huwa qal li darba fost l- oħrajn, iddispona mill-invoice li rċieva. L-Art. 1624 tal-Kodiċi Ċivili jgħid li jekk il-ħlas ma jkunx stabbilit fi ftehim, f'liġi jew fl-użu, jispetta lill-Qorti (jew f'dan il-każ, lit-Tribunal) li jiffissa l-ħlas permezz ta' stima ta' periti jew fin-nuqqas, skont iċ-ċirkostanzi. L-artikolu appena ċitat iqiegħed il-liġi u l-użu (l-użanza) b'mod subordinat għall-ftehim. L-ordni li fih jitqiegħdu l-modalitajiet huwa wieħed li jagħti l-ogħla importanza lill-ftehim bejn il- partijiet. F'dan il-każ, ma kien hemm ebda ftehim bil-miktuba priori, iżda fil-fehma tat-Tribunal, in-nuqqas tal-konvenut li jopponi l-kontenut tal-e-mail relattiva b'ċerta saħħa, jiġifieri b'mod li juri li ma kienx jaqbel, jammonta għal aċċettazzjoni taċita. Ma jistax wieħed għalhekk jirrispondi b'mod li jinkludi l-kliem "As to payment no problem..." imbagħad jgħid li huwa ħa l-e-mail tal- attur bħala xi ċajta. Huwa bil-wisq evidenti li ma kinitx ċajta. Kemm-il darba jiġi argumentat li s- soċjetà attriċi kienet esaġerata fil-prezz li talbet, jingħad li min-naħa l-oħra, il-konvenut lanqas biss indenja ruħu jissuġġerixxi prezz alternattiv li forsi kien jidhirlu aktar raġjonevoli. Huwa ovvju anki l-fatt li meta qam dan id-diżgwid, il-konvenut kien diġà rċieva x-xogħol u seta' jużah liberament. Ċertament messu għaddielu minn moħħu l-prinċipju omnia labor, optat premium. L-argumentazzjoni tal-konvenut hija żbaljata in kwantu li tassenja lit-Tribunal il-funzjoni li jiffissa l-prezz hu. Fil-fatt, l-Art. 1624 jgħid li l-Qorti (f'dan il-każ, it-Tribunal) jiffissa l-prezz biss meta l-prezz ma joħroġx minn ftehim, minn liġi jew mill-użu. It-Tribunal huwa tal-fehma li n-nuqqas ta' oppożizzjoni effettiva tal-konvenut ħolqot ftehim bejn il-partijiet u għalhekk il- konvenut intrabat li jħallas l-ammont relattiv. It-Tribunal ma jinsabx propens li jagħti wisq importanza lix-xhieda tax-xhud Antoine ‘Tabone Pumpach għas-sempliċi raġuni li kif xehed huwa stess, huwa ntalab joħroġ stima, liema stima la qatt ġiet diskussa ulterjorment u lanqas ġiet irrealizzata. Ix-xhieda ta' dan ix-xhud hija pjuttost in vacuo u allontanata mill-fatti ta' din il-kawża. Wieħed ma jridx jinsa li ‘Tabone Pumpach huwa kompletament barrani għall-fatti ta' din il-kawża u xehed biss abbażi ta' daqsxejn ta' stima li hu kien ħareġ fuq talba tal-konvenut. Cassar xehed ukoll li d-ditta tiegħu aktarx ma kinitx taċċetta li tagħmel id- disinn biss għax l-operat prinċipali tagħha kien il-printing. Kien għalhekk fl-interess tan-negozju tiegħu li jżomm il-prezz tad-disinn baxx sabiex, kif qal hu stess, jinċentiva lill-klijenti tiegħu jużaw is-servizzi tiegħu għall-printing. Inoltre, ‘Tabone Pumpach kompla jispjega li għalkemm kien possibbli li d-disinn relattiv isir f'nofs siegħa, wieħed xorta kellu jikkalkula l-elementi fid-disinn u l-back-and-forth li jista' jkun neċessarju meta d-disinn ma jogħġobx lill-klijent u għalhekk ikun hemm bżonn it-tibdiliet – li ovvjament imbagħad jirriżultaw f'aktar ħin u mhux biss nofs siegħa. Deċide Għaldaqstant, it-Tribunal, wara li qara l-atti, sema x-xhieda, ra d-dokumentazzjoni ippreżentata u sema' t-trattazzjonijiet relattivi, jaqta' u jiddeċiedi billi jiċħad l-eċċezzjonijiet kollha tal- konvenut u jilqa' t-talbiet tas-soċjetà attriċiu b'hekk jikkundanna lill-konvenut iħallas lis-soċjetà attriċi s-somma ta' elf u tmien mija u tnejn u ħamsin Ewro u sittin ċenteżmu (€1,852.60). It-Tribunal jordna li l-interessi relattivi għandhom jiddekorru mid-data tal-fattura relattiva, jiġifieri mis-27 ta' Marzu 2018, sad-data tal-pagament effettiv. Madankollu, it-Tribunal jippreċiża li ebda interessi m'għandhom jiddekorru fuq dawk il-partijiet tal-invoice li jirrappreżentaw ammont dovut in linea ta' taxxa fuq il-valur miżjud (VAT). It-Tribunal jordna li l-ispejjeż tal-kawża jitħallsu mill-konvenut. Law), LL.D. Ġudikatur